KOMISSION TEKSTI TARKISTUS

Tarkistus 1

Ehdotus direktiiviksi Johdanto-osan 9 a kappale (uusi)

(9 a) Jotta jäsenvaltioiden erilaisia verojärjestelmiä voidaan soveltaa ja tarkastaa asianmukaisesti, muissa jäsenvaltioissa harjoitettavasta verollisesta toiminnasta olisi saatava riittävästi tietoa. Automaattinen tietojenvaihto on tehokkain tapa toimittaa tavanomaiset tiedot, joita verotuksen asianmukainen soveltaminen edellyttää erityisesti rajatylittävissä tapauksissa. Jotta tällainen automaattinen tietojenvaihto olisi tehokasta, on tarpeen määrittää ne tulo- ja pääomalajit ja alat, joita koskeva automaattinen tietojenvaihto on pakollista. Lisäksi olisi oltava mahdollista asettaa kaksinkertainen raja, joka koskee tulo- ja pääomalajeja, joista tiedot on ilmoitettava, ja/tai määrää, jonka ylittäminen käynnistää mekanismin.

Tarkistus 2

Ehdotus direktiiviksi Johdanto-osan 10 kappale

(10) Jäsenvaltioiden olisi automaattisesti vaihdettava tietoja, jos jollakin jäsenvaltiolla on syytä uskoa, että toisessa jäsenvaltiossa sattuneessa tapauksessa ei ole tosiasiallisesti tai todennäköisesti noudatettu verolainsäädäntöä, että toisessa jäsenvaltiossa on olemassa epäasianmukaisen verotuksen vaara tai että toisessa jäsenvaltiossa on jostakin syystä tehty tai voidaan tehdä veropetos tai veronkierto. Tietoja olisi vaihdettava automaattisesti erityisesti silloin, kun voittoja siirretään keinotekoisesti eri jäsenvaltioissa sijaitsevien yritysten välillä tai kun tällaisia liiketoimia suoritetaan kahdessa jäsenvaltiossa sijaitsevien yritysten kesken kolmannen maan välityksellä veroetujen saamiseksi. (10) Varmistaen, että asiakkaiden yksityisyyden suoja säilyy, jäsenvaltioiden olisi automaattisesti vaihdettava tietoja, jos jollakin jäsenvaltiolla on syytä uskoa, että toisessa jäsenvaltiossa sattuneessa tapauksessa ei ole tosiasiallisesti tai todennäköisesti noudatettu verolainsäädäntöä, että toisessa jäsenvaltiossa on olemassa epäasianmukaisen verotuksen vaara tai että toisessa jäsenvaltiossa on jostakin syystä tehty tai voidaan tehdä veropetos tai veronkierto. Tietoja olisi vaihdettava automaattisesti erityisesti silloin, kun voittoja siirretään keinotekoisesti eri jäsenvaltioissa sijaitsevien yritysten välillä tai kun tällaisia liiketoimia suoritetaan kahdessa jäsenvaltiossa sijaitsevien yritysten kesken kolmannen maan välityksellä veroetujen saamiseksi.

Tarkistus 3

Ehdotus direktiiviksi Johdanto-osan 11 a kappale (uusi)

(11 a) Kyseiset tiedot olisi myös suojattava yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY (1) ja yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (2) mukaisesti. Jäsenvaltioiden ja komission olisi noudatettava avoimuutta ja asianomaisille tiedottamista koskevia velvoitteita tapauksissa, joihin liittyy henkilötietojen hakua. Niiden olisi varmistettava asianmukainen suojan taso, huolehdittava siitä, että tietojen tallentamista koskeva aika rajataan, sekä varmistettava tietoja säilyttävän laitoksen tai elimen vastuu.

Tarkistus 29

Ehdotus direktiiviksi Johdanto-osan 11 b kappale (uusi)

(11 b) Edellä johdanto-osan 9, 10 ja 11 kappaleessa tarkoitetuissa tapauksissa toteutettu tietojenvaihto ei saisi kuormittaa henkilöitä ja yrityksiä ylimääräisillä ilmoitusvaatimuksilla.

Tarkistus 4

Ehdotus direktiiviksi Johdanto-osan 12 kappale

(12) On tärkeää, että jonkin jäsenvaltion verohallinnon virkamiehet voivat oleskella toisen jäsenvaltion alueella ja käyttää yhteistyöpyynnön vastaanottaneen jäsenvaltion virkamiehille myönnettyjä tarkastusvaltuuksia. (12) Jäsenvaltioiden verohallintojen yhteistyön parantamiseksi on tärkeää, että jonkin jäsenvaltion verohallinnon virkamiehet voivat oleskella toisen jäsenvaltion alueella.

Tarkistus 5

Ehdotus direktiiviksi Johdanto-osan 17 a kappale (uusi)

(17 a) Tämän direktiivin sovellettavuuden ja tehokkuuden parantamiseksi velvoitteiden olisi oltava samoja sekä ilmoitettaessa vastaanottajaviranomaisen käytettävissä jo olevia tietoja että tehtäessä tutkimuksia, joita tällaisten tietojen saaminen edellyttää.

Tarkistus 6

Ehdotus direktiiviksi Johdanto-osan 19 kappale

(19) Jäsenvaltio ei saisi kuitenkaan kieltäytyä toimittamasta tietoja sillä perusteella, että kyse ei ole sen omasta kansallisesta edusta tai että toisessa jäsenvaltiossa kotipaikkaansa pitävää henkilöä koskevat tiedot ovat pankin, muun rahoituslaitoksen, välittäjän tai edustajan tai uskotun miehen hallussa tai ne koskevat omistusosuuksia henkilössä. (19) Jäsenvaltio ei saisi kuitenkaan kieltäytyä toimittamasta tietoja sillä perusteella, että kyse ei ole sen omasta kansallisesta edusta tai että tiedot ovat pankin, muun rahoituslaitoksen, välittäjän tai edustajan tai uskotun miehen hallussa tai ne koskevat omistusosuuksia henkilössä.

Tarkistus 7

Ehdotus direktiiviksi Johdanto-osan 20 kappale

(20) Lisäksi olisi tehtävä selväksi, että kun jäsenvaltio tarjoaa kolmannen maalle laajempaa yhteistyötä kuin tässä direktiivissä säädetään, sen ei tulisi kieltäytyä tällaisen laajemman yhteistyön tarjoamisesta myös muille jäsenvaltioille. (20) Lisäksi olisi tehtävä selväksi, että kun jäsenvaltio tarjoaa kolmannen maalle laajempaa yhteistyötä kuin tässä direktiivissä säädetään, sen ei tulisi kieltäytyä tällaisen laajemman yhteistyön tarjoamisesta myös muille jäsenvaltioille. Henkilötietojen siirtämisen kolmanteen maahan olisi tapahduttava direktiivin 95/46/EY mukaisesti.

Tarkistus 8

Ehdotus direktiiviksi Johdanto-osan 22 kappale

(22) Hallinnollisen yhteistyön tehokkuutta olisi arvioitava erityisesti tilastotietojen pohjalta. (22) Hallinnollisen yhteistyön lujittamiseksi ja syventämiseksi tämän direktiivin täytäntöönpanon tehokkuutta olisi arvioitava erityisesti tilastotietojen pohjalta. Olisi myös huolehdittava niiden tapausten seurannasta, joissa jäsenvaltiot ovat kieltäytyneet toimittamasta tietoja tai suorittamasta hallinnollista tutkimusta.

Tarkistus 9

Ehdotus direktiiviksi Johdanto-osan 23 a kappale (uusi)

(23 a) Komissiolle olisi siirrettävä valta antaa delegoituja säädöksiä Euroopan unionin toiminnasta tehdyn sopimuksen 290 artiklan mukaisesti seuraavilla aloilla: tekniset parannukset automaattisen tietojenvaihdon piiriin kuuluviin tulo- ja pääomalajeihin sekä tulo- ja pääomarajoihin, joiden ylittyessä tietoja on vaihdettava. Hallinnollisen yhteistyön erityisluonteen vuoksi valta antaa delegoituja säädöksiä olisi siirrettävä määräämättömäksi ajaksi.

Tarkistus 10

Ehdotus direktiiviksi 3 artikla – 6 kohta – d alakohta

d) oikeudellista järjestelyä, henkilöyhtiöt ja huolto-omaisuudet (trustit) mukaan luettuina, jonka tulosta tai pääomasta kannetaan tämän direktiivin soveltamisalaan kuuluvaa veroa; d) muuta minkä tahansa luonteista ja muotoista oikeudellista välinettä tai järjestelyä, siitä riippumatta, onko sillä oikeushenkilön asema, joka omistaa tai hoitaa varoja, joista, niistä kertyvät tulot mukaan luettuina, kannetaan tämän direktiivin soveltamisalaan kuuluvaa veroa;

Tarkistus 11

Ehdotus direktiiviksi 3 artikla – 8 kohta

8. ”sähköisellä muodolla” sähköiseen tietojenkäsittelyyn ja -tallennukseen (myös tietojen digitaaliseen pakkaamiseen) tarkoitettujen laitteiden käyttöä ja johdinten, radiolähetysten, optisten teknologioiden tai muiden sähkömagneettisten välineiden käyttöä; 8. ”sähköisellä muodolla” sähköiseen tietojenkäsittelyyn ja -tallennukseen (myös tietojen digitaaliseen pakkaamiseen) tarkoitettujen laitteiden käyttöä ja johdinten, radiolähetysten, optisten teknologioiden tai muiden sähkömagneettisten välineiden käyttöä, kun näitä muotoja voidaan käyttää siten, että samalla turvataan tietosuoja;

Tarkistus 12

Ehdotus direktiiviksi 7 a artikla (uusi) (I Jakso ”Pyyntöön perustuva tietojenvaihto”)

7 a artikla Tarkastusjärjestelmät Kunkin jäsenvaltion on kehitettävä avoimuuden ja kustannustehokkuuden varmistamiseksi veroyhteystoimistoaan varten asianmukaisia tarkastusjärjestelmiä ja laadittava vuotuisen seurannan yhteydessä asiaa koskeva raportti, joka on asetettava julkisesti saataville.

Tarkistus 13

Ehdotus direktiiviksi 8 artikla – 1 kohta

1. Kunkin jäsenvaltion toimivaltaisen viranomaisen on toimitettava tiettyjä tulo- ja pääomalajeja koskevat tiedot automaattisesti muille jäsenvaltioille. 1. Kunkin jäsenvaltion toimivaltaisen viranomaisen on toimitettava toisen jäsenvaltion toimivaltaiselle viranomaiselle automaattisesti seuraavia tiettyjä tulo- ja pääomalajeja koskevat tiedot henkilöistä, joiden verotuksellinen kotipaikka on kyseisessä toisessa jäsenvaltiossa: a) työtulo; b) johtajien palkkiot; c) osingot; d) pääomavoitot; e) rojaltit; f) henkivakuutustuotteet, joita muut tietojenvaihtoa koskevat unionin oikeudelliset välineet ja muut vastaavat toimenpiteet eivät kata; g) eläkkeet; h) kiinteä omaisuus ja siitä saatavat tulot. Tällaiset tiedot on suojattava direktiivin 95/46/EY ja asetuksen (EY) N:o 45/2001 mukaisesti. Jäsenvaltiot ja komissio noudattavat avoimuutta ja asianomaisille tiedottamista koskevia velvoitteita tapauksissa, joihin liittyy henkilötietojen hakua. Ne varmistavat asianmukaisen suojan tason, huolehtivat siitä, että tietojen tallentamista koskeva aika rajataan, sekä varmistavat tietoja säilyttävän laitoksen tai elimen vastuun.

Tarkistus 14

Ehdotus direktiiviksi 8 artikla – 2 kohta

2. Komissio vahvistaa 24 artiklan 2 kohdassa tarkoitettua menettelyä noudattaen kahden vuoden kuluessa tämän direktiivin voimaantulosta: 2. Jotta 2 artiklassa tarkoitettujen verojen määritystä voidaan tehostaa jäsenvaltioiden keräämän kokemuksen perusteella, komissio antaa ensimmäisen kerran viimeistään… (3) 22 a, 22 b ja 22 c artiklan mukaisesti delegoituja säädöksiä, joissa

a) tietojenvaihdon piiriin kuuluvat tulo- ja pääomalajit; a) täsmennetään 1 kohdassa tarkoitettuihin lajeihin mahdollisesti sovellettavat erityisehdot tai -rajoitukset;

b) vaihdettavien tietojen tyyppi; b) ilmoitetaan kullekin tulo- ja pääomalajille enimmäismäärä, jonka ylittyessä tietoja on vaihdettava.

c) a alakohdassa tarkoitettuihin lajeihin mahdollisesti sovellettavat erityisehdot tai -rajoitukset; d) tietojenvaihdon tiheys; e) tietojenvaihtoa koskevat käytännön järjestelyt.

Tarkistus 15

Ehdotus direktiiviksi 8 artikla – 2 a kohta (uusi)

2 a. Komissio arvioi vuosittain automaattisen tietojenvaihtojärjestelmän toimintaa ja antaa siitä kertomuksen Euroopan parlamentille ja neuvostolle. Arvioinnin perusteella komissio ehdottaa toimenpiteitä, joilla parannetaan automaattista tietojenvaihtoa koskevan vaatimuksen soveltamisalaa ja laatua sisämarkkinoiden moitteettoman toiminnan edistämiseksi.

Tarkistus 16

Ehdotus direktiiviksi 8 artikla – 3 a kohta (uusi)

3 a. Jäsenvaltion toimivaltainen viranomainen voi ilmoittaa toisen jäsenvaltion toimivaltaiselle viranomaiselle, että se ei halua ottaa vastaan tietoja 1 kohdassa mainituista tulo- ja pääomalajeista tai että se ei halua ottaa vastaan tietoja tulo- ja pääomalajeista, joiden arvo ei ylitä tiettyä vähimmäismäärää. Toimivaltaisen viranomaisen on ilmoitettava tällaisesta tapauksesta myös komissiolle.

Tarkistus 17

Ehdotus direktiiviksi 8 artikla – 3 b kohta (uusi)

3 b. Tiedot on toimitettava vähintään kerran vuodessa ja viimeistään kuuden kuukauden kuluttua tiedot hankkineen jäsenvaltion varainhoitovuoden päättymisestä.

Tarkistus 18

Ehdotus direktiiviksi 8 artikla – 4 kohta – 1 alakohta – johdantokappale

4. Kun jäsenvaltiot tekevät kahdenvälisiä tai monenvälisiä sopimuksia 2 artiklassa tarkoitettujen verojen asianmukaista määritystä varten, niiden on määrättävä tiettyjä tulo- ja pääomalajeja koskevien tietojen automaattisesta vaihdosta. Tätä varten niiden on ilmoitettava kyseisissä sopimuksissa seuraavat seikat: 4. Kun jäsenvaltiot tekevät kahdenvälisiä tai monenvälisiä sopimuksia 2 artiklassa tarkoitettujen verojen asianmukaista määritystä varten, niiden on määrättävä tiettyjä tulo- ja pääomalajeja koskevien tietojen automaattisesta vaihdosta direktiivin 95/46/EY ja asetuksen (EY) N:o 45/2001 mukaisesti. Tätä varten niiden on ilmoitettava kyseisissä sopimuksissa seuraavat seikat:

Tarkistus 19

Ehdotus direktiiviksi 10 artikla – 2 kohta – 1 alakohta

2. Kun esittäjäviranomaisen virkamiehet ovat 1 kohdan mukaisesti läsnä hallinnollisissa tutkimuksissa, he voivat käyttää vastaanottajaviranomaisen virkamiehille myönnettyjä tarkastusvaltuuksia sillä ehdolla, että he käyttävät näitä valtuuksia pyynnön vastaanottaneen jäsenvaltion lakien, asetusten ja hallinnollisten määräysten mukaisesti. 2. Kun esittäjäviranomaisen virkamiehet ovat 1 kohdan mukaisesti läsnä hallinnollisissa tutkimuksissa, he voivat osallistua tutkimuksiin yhteisestä sopimuksesta vastaanottajaviranomaisen kanssa ja sen vahvistamien ohjeiden mukaisesti.

Tarkistus 20

Ehdotus direktiiviksi 17 artikla – 2 kohta

2. Edellä olevan 16 artiklan 2 ja 4 kohtaa ei saa missään tapauksessa tulkita siten, että ne antaisivat jäsenvaltion vastaanottajaviranomaiselle mahdollisuuden kieltäytyä toimittamasta sellaista henkilöä koskevia tietoja, jonka verotuksellinen kotipaikka on esittäjäviranomaisen kotijäsenvaltiossa, ainoastaan sillä perusteella, että kyseiset tiedot ovat pankin, muun rahoituslaitoksen, välittäjän tai edustajan tai uskotun miehen hallussa tai ne koskevat omistusosuuksia henkilössä. 2. Edellä olevan 16 artiklan 2 ja 4 kohtaa ei saa missään tapauksessa tulkita siten, että ne antaisivat jäsenvaltion vastaanottajaviranomaiselle mahdollisuuden kieltäytyä toimittamasta 5 artiklan 1 kohdassa tarkoitettuja merkityksellisiä tietoja ainoastaan sillä perusteella, että kyseiset tiedot ovat pankin, muun rahoituslaitoksen, välittäjän tai edustajan tai uskotun miehen hallussa tai ne koskevat omistusosuuksia henkilössä.

Tarkistus 21

Ehdotus direktiiviksi 22 artikla – 2 a kohta (uusi)

2 a. Jäsenvaltioiden on ilmoitettava vuosittain komissiolle tapauksista, joissa ne ovat kieltäytyneet toimittamasta tietoja tai suorittamasta hallinnollista tutkimusta, ja ilmoitettava myös kieltäytymisensä syyt. Komissio arvioi ilmoitetut tiedot ja laatii 24 artiklan 3 kohdan mukaisesti suosituksia tällaisten tapausten vähentämiseksi.

Tarkistus 22

Ehdotus direktiiviksi V a Luku – otsikko (uusi)

V a LUKU DELEGOIDUT SÄÄDÖKSET

Tarkistus 23

Ehdotus direktiiviksi 22 a artikla (uusi)

22 a artikla Siirretyn säädösvallan käyttäminen 1. Siirretään komissiolle valta antaa 8 artiklan 2 kohdassa tarkoitettuja delegoituja säädöksiä määräämättömäksi ajaksi. 2. Heti kun komissio on antanut delegoidun säädöksen, se antaa säädöksen tiedoksi samanaikaisesti Euroopan parlamentille ja neuvostolle. 3. Komissiolle siirrettyyn valtaan antaa delegoituja säädöksiä sovelletaan 22 b ja 22 c artiklassa asetettuja ehtoja.

Tarkistus 24

Ehdotus direktiiviksi 22 b artikla (uusi)

22 b artikla Säädösvallan siirron peruuttaminen 1. Euroopan parlamentti tai neuvosto voi peruuttaa 8 artiklan 2 kohdassa tarkoitetun säädösvallan siirron. 2. Se toimielin, joka on käynnistänyt sisäisen menettelyn päättääkseen säädösvallan siirron peruuttamisesta, pyrkii ilmoittamaan asiasta toiselle toimielimelle ja komissiolle ja selvittää samalla, mitä säädösvaltaa mahdollinen peruuttaminen koskee. 3. Peruuttamispäätöksellä lopetetaan siinä mainittu säädösvallan siirto. Päätös tulee voimaan joko välittömästi tai jonakin myöhempänä, päätöksessä mainittuna päivänä. Päätös ei vaikuta aiemmin annettujen delegoitujen säädösten voimassaoloon. Päätös julkaistaan Euroopan unionin virallisessa lehdessä.

Tarkistus 25

Ehdotus direktiiviksi 22 c artikla (uusi)

22 c artikla Delegoitujen säädösten vastustaminen 1. Euroopan parlamentti tai neuvosto voi vastustaa delegoitua säädöstä neljän kuukauden kuluessa siitä, kun säädös on annettu tiedoksi. Euroopan parlamentin tai neuvoston aloitteesta tätä määräaikaa pidennetään kuukaudella. 2. Jos Euroopan parlamentti ja neuvosto eivät ole määräajan umpeutuessa vastustaneet delegoitua säädöstä, se julkaistaan Euroopan unionin virallisessa lehdessä ja se tulee voimaan siinä mainittuna päivänä. 3. Jos Euroopan parlamentti tai neuvosto vastustaa delegoitua säädöstä, säädös ei tule voimaan. Se toimielin, joka vastustaa delegoitua säädöstä, esittää perusteet päätökselleen.

Tarkistus 26

Ehdotus direktiiviksi 23 artikla – 1 kohta - 1 alakohta

1. Kun jäsenvaltion toimivaltainen viranomainen saa kolmannelta maalta tietoja 2 artiklassa tarkoitettujen verojen asianmukaista määritystä varten, kyseisen viranomaisen on toimitettava nämä tiedot niiden jäsenvaltioiden toimivaltaisille viranomaisille, jotka voivat hyötyä tiedoista, ja joka tapauksessa kaikille sitä pyytäville, jos tällaista toimittamista ei ole suljettu pois kyseisen kolmannen maan kanssa tehdyillä kansainvälisillä sopimuksilla. 1. Kun jäsenvaltion toimivaltainen viranomainen saa kolmannelta maalta tietoja 2 artiklassa tarkoitettujen verojen asianmukaista määritystä varten, kyseisen viranomaisen on toimitettava nämä tiedot niiden jäsenvaltioiden toimivaltaisille viranomaisille, joille tiedot ovat tarpeen kyseisten verojen asianmukaista määritystä varten, ja joka tapauksessa kaikille sitä pyytäville, jos tällaista toimittamista ei ole suljettu pois kyseisen kolmannen maan kanssa tehdyillä kansainvälisillä sopimuksilla.

Tarkistus 27

Ehdotus direktiiviksi 23 artikla – 2 kohta - johdantokappale